Um nokkra hríð hefur verið unnið að útlitsbreytingu á heimasíðu LL . Þessari vinnu er nú lokið og var nýja síðan gangsett á þjóðhátíðardaginn 17. júní 2011 . Ástæða þess að farið var í þessar breytingar er fyrst og fremst sú að eldri síðan var orðin barn síns tíma auk þess sem magn upplýsinga á henni var orðið það mikið að kerfið , sem stjórnaði síðunni , átti orðið erfitt með að halda utan um allar þessar upplýsingar . Vonir LL standa til þess að með þessari breytingu verði aðgengi að síðunni auðveldara auk þess auðveldara verður að vekja athygli félagsmanna á þeim fréttum sem stjórn LL telur að skipti máli fyrir félagsmenn að lesa hverju sinni . Athygli er vakin á því að nýtt lén síðunnar er nú : www.logreglumenn.is en fyrst um sinn færir eldra lénið viðkomandi sjálfkrafa yfir á hið nýja . Stjórn LL og starfsmenn skrifstofu óska öllum lögreglumönnum og fjölskyldum þeirra til hamingju með 17. júní og sömuleiðis að sumarið verði þeim gott .